

**Мұнайлы ауданының әкімшілік-аумақтық құрылысындағы өзгерістер туралы**

Маңғыстау облыстық мәслихатының 2007 жылғы 8 қазандағы N 2/17 шешімі, Маңғыстау облыстық әкімдігінің 2007 жылғы 5 қазандағы N 327-2 қаулысы. Маңғыстау облыстық Әділет департаментінде 2007 жылғы 31 қазанда N 1981 тіркелді

     Мұнайлы аудандық мәслихаты мен Мұнайлы ауданы әкімдігінің Мұнайлы ауданының әкімшілік-аумақтық құрылысындағы өзгерістер туралы ұсынысын қарай келіп, " Kазақстан Республикасының әкімшілік-аумақтық құрылысы туралы " Қазақстан Республикасы Заңының 11-бабына сәйкес облыстық мәслихат  **ШЕШІМ ЕТТІ** және облыс әкімдігі  **ҚАУЛЫ ЕТТІ:**

      1. Мұнайлы ауданының әкімшілік-аумақтық құрылысына мынадай өзгерістер енгізілсін:

      Дәулет елді мекені "ауыл" санатына жатқызылсын;

      "Жаңа Даулет" тұрғын жай алабы Даулет ауылы аумағының құрамына енгізілсін;

      Мұнайлы ауданының Қызылтөбе ауылдық округінен бөлініп, орталығы және шекарасы Даулет ауылы болатын Даулет ауылдық округі құрылсын;

      бұрын Өмірзақ ауылына қарасты "Жалын", "Атамекен", "Арай", "Қаламқас", "Шағала", "Арман", "Көктем", "Тамшалы", "Туған ел" және "Болашақ" тұрғын жай алаптарының негізінде Атамекен ауылы құрылсын;

      Мұнайлы ауданының, орталығы және шекарасы Атамекен селосы болатын Атамекен ауылдық округі құрылсын;

      Маңғыстау ауылының құрамынан "Металлург", "Гранит" саяжай алаптары, "Маржан-21 ғасыр" өндірістік кооперативі бөлініп шығарылып, олардың негізінде Басқұдық ауылы құрылсын;

      Мұнайлы ауданының, орталығы және шекарасы Басқұдық ауылы болатын Басқұдық ауылдық округі құрылсын.

      Ескерту. 1 -тармаққа өзгеріс енгізілді - Маңғыстау облысы әкімдігінің 30.05.2014 № 127 қаулысымен және Маңғыстау облысы мәслихатының 27.05.2014 № 17/265 шешімімен (жарияланғаннан кейін 10 күн өткен соң қолданысқа енгізіледі).

      2. Осы шешім мен қаулы ресми жарияланған күнінен бастап қолданысқа енгізіледі.

*Сессия төрағасы             Облыс әкімі*

*М. Молдағұлов              Қ. Көшербаев*

*Облыстық мәслихат хатшысы*

*Б. Шелпеков*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК